39. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 70464 της 20/29 Ιουν. 1978 (ΦΕΚ  Β΄ 579) Περί καθηκόντων και αρμοδιοτήτων Σχολικής Εφορείας στα Μειονοτικά σχολεία της Δυτικής Θράκης. Έχοντας υπόψη την παρ. 5 του άρθρου 6 του Νόμου 694/1977 «περί Μειονοτικών σχολείων της Μουσουλμανικής Μειονότητος εις Δυτ. Θράκην», αποφασίζουμε: Α.Καθορίζουμε τα καθήκοντα και τις αρμοδιότητες της Σχολικής Εφορείας των Μειονοτικών Δημοτικών σχολείων της Δυτικής Θράκης, ως ακολούθως: 1.Φροντίζει για την είσπραξη των υποχρεωτικών εισφορών και κάθε άλλου πόρου του σχολικού ταμείου. 2.Διαθέτει τα οικονομικά μέσα για την αντιμετώπιση των εξόδων λειτουργίας του σχολείου. 3.Εκποιεί την ακίνητη περιουσία ή υλικά του σχολείου κατόπιν αδείας του Υπουργείου Παιδείας και μετά από έγκριση του οικείου Επιθεωρητή των Μειονοτικών σχολείων, χορηγουμένη βάσει της αρχής της διακρατικής αμοιβαιότητας, εφόσον παρόμοιο δικαίωμα υπάρχει και υπέρ ελληνικού μειονοτικού σχολείου στην Τουρκία. Το εισπραττόμενο από την εκποίηση ποσό, δύναται να διαθέτει η Σχολική Εφορεία, πάντα υπό τον όρο της διακρατικής αμοιβαιότητας και για τα αντίστοιχα μειονοτικά ελληνικά σχολεία στην Τουρκία, σε άλλα σχολεία του ίδιου Δήμου ή της Κοινότητας ή της περιοχής. 4.Εκμισθώνει την ακίνητη περιουσία του σχολείου κατόπιν αδείας του Υπουργείου Παιδείας και μετά από έγκριση του οικείου Επιθεωρητού των Μειονοτικών σχολείων χορηγουμένη βάσει της αρχής της διακρατικής αμοιβαιότητας, εφ’ όσον παρόμοιον δικαίωμα υπάρχει και υπέρ ελληνικού μειονοτικού σχολείου στην Τουρκία. Η εκμίσθωση ακινήτου περιουσίας του μειονοτικού σχολείου γίνεται μετά από δημοπρασία κατά τις ισχύουσες διατάξεις. 5.Καταβάλει τους μισθούς στους επί συμβάσει διδασκάλους και τις εργοδοτικές συνεισφορές στο Ι.Κ.Α. 6.Αποφασίζει για την ανάληψη χρημάτων από τα Δημόσια Ταμεία. 7.Αποδίδει λογαριασμό στον αρμόδιο Επιθεωρητή για τη διαχείριση των χρημάτων που έλαβε από κρατική επιχορήγηση. 8.Διαχειρίζεται το σχολικό ταμείο. 9.Αποδίδει λογαριασμό διαχειρίσεως στη νέα Σχολική Εφορεία και λογοδοτεί ενώπιον της συνελεύσεως των γονέων και κηδεμόνων. 10.Τηρεί βιβλίο Ταμείου ακινήτου περιουσίας, υλικού, πράξεων, πρωτοκόλλου και χρησιμοποιεί τη σφραγίδα του σχολείου. Σελ.284,24 11.Στην ειδική περίπτωση που ένα Βακούφιο συνίσταται μεν σε σχολείο είναι όμως προικισμένο και για βακουφικής περιουσίας, η Σχολική Εφορεία διατηρεί τις κατά τον Νόμο 694/1977 και της υπουργικής αυτής αποφάσεως, αρμοδιότητες και υποχρεώσεις αυτής, αλλά δεν αναμιγνύεται στην διαχείριση της λοιπής βακουφικής περιουσίας δια την οποίαν αρμόδια είναι η οικεία διαχειριστική Επιτροπή. Στην περίπτωση αυτή η Σχολική Εφορεία επί πλέον των διατάξεων του Νόμου 694/1977 και των σχετικών με αυτόν υπουργικών αποφάσεων οφείλει επίσης να λογοδοτεί, κατ’ έτος, προς την διαχειριστική Επιτροπή του Βακουφίου δια την διαχείριση των χρημάτων που έλαβε εκ της Βακουφικής περιουσίας. 12.Ειδικότερα τα καθήκοντα και οι αρμοδιότητες του Προέδρου, του Γραμματέως ως και του Ταμίου της Σχολικής Εφορείας είναι τα ακόλουθα: α)Του Προέδρου: 1.Αλληλογραφεί μετά του Επιθεωρητού και διευθύνει τις συνεδριάσεις της Σχολικής Εφορείας. 2)Συγκαλεί τα μέλη της Σχολικής Εφορείας σε τακτικές και έκτακτες συνεδριάσεις. 3.Συνυπογράφει με τον Ταμία τα διπλότυπα εισπράξεων ή τις εξωφλητικές αποδείξεις. 4.Υπογράφει μετά του Γραμματέως τα πρακτικά των συνεδριάσεων. β)Του Γραμματέως: 1.Τηρεί το πρωτόκολλο αλληλογραφίας. 2.Συντάσσει τα πρακτικά της Σχολικής Εφορείας και τα υπογράφει. 3.Υπογράφει μετά του Προέδρου τα πρακτικά των συνεδριάσεων. 4.Παρέχει την συνδρομή του στον Ταμία για την ορθή τήρηση των λογιστικών βιβλίων. γ)Του Ταμίου : 1.Προσυπογράφει τα διπλότυπα με τον Πρόεδρο. 2.Τηρεί τα λογιστικά βιβλία. 3.Εξοφλεί τα χρηματικά εντάλματα. 4.Φροντίζει για τη θεώρηση διπλοτύπων εισπράξεων από τον Επιθεωρητή. 5.Καταθέτει σε Τράπεζα ή Ταχυδρομικό Ταμιευτήριο τις εισπράξεις για λογαριασμό της Σχολικής Εφορείας, εκτός από ποσό μέχρι 5.000 δραχμές που μπορεί να το κρατά για αντιμετώπιση εκτάκτων αναγκών. Γ.α)Η Σχολική Εφορεία συνεδριάζει τακτικά μεν δύο φορές το χρόνο, εκτάκτως δε όταν καλείται από τον Πρόεδρο αυτής. Μέλος της Σχολικής Εφορείας που δεν προσέρχεται σε δύο συνεδριάσεις θεωρείται παραιτηθέν. β)Όλα τα μέλη της Σχολικής Εφορείας είναι αλληλεγγύως συνυπεύθυνα για κάθε διαχειριστική ανωμαλία, η οποία θα αποτελούσε σύμφωνα με το Νόμο ποινικό αδίκημα. 32.Γ.ι.39 Μειονοτικά Σχολεία 